सर्दी का कर्फ्यू, बाजार जल्दी बंद
जिलेमें कड़ाके की ठंड के बीच तापमान एक बार फिर 0 डिग्री के करीब पहुंच गया है। गुरुवार रात के बाद शुक्रवार को दिन में भी शीतलहर के कारण लोगों की सर्दी से राहत नहीं मिल पाई। सुबह शाम के समय लोग गर्म कपड़ों में कंपकंपाते रहे। हालांकि दोपहर में धूप खिली, लेकिन ठंडी हवाओं का असर जारी रहा। लोगों ने धूप सेंककर ठंड से बचाव किया।
जिले में शुक्रवार को सुबह ठंडी हवाएं चलने से लोग देर तक गर्म कपड़ों में दुबके रहे। सुबह नौ बजे के बाद धूप खिली, तो लोगों ने कुछ राहत महसूस की, मगर ठंडी हवाओं का असर जारी रहा। शाम पांच बजे के बाद सर्दी तेज होने लगी, तथा सात बजे के बाद बाजारों में इक्का-दुक्का लोग ही नजर आए। मुख्य सड़कों पर भी सन्नाटा सा पसरा नजर आया। सर्दी से बचने के लिए लोग अलाव का सहारा लेते रहे। इससे पूर्व गुरुवार रात को एक बार फिर जमाव बिंदु तक पहुंचे पारे के कारण घरों की छत पर रखा पानी भी बर्फ में बदल गया।
न्यूनतम तापमानमें एक साथ तीन डिग्री की गिरावट
जिलेमें शुक्रवार को न्यूनतम तापमान में एक साथ तीन डिग्री की गिरावट दर्ज की गई। हालांकि अधिकतम तापमान में दो डिग्री से अधिक की बढ़ोत्तरी हुई, मगर वह राहत नहीं दे पाई। इससे पूर्व 14 दिसंबर को तापमान माइनस 0.4 डिग्री तक पहुंचा गया था। मौसम विभाग के मुताबिक शुक्रवार का अधिकतम तापमान 23.3 न्यूनतम तापमान 0.4 डिग्री सैल्सियस दर्ज किया गया।
दिनांक अधिकतम न्यूनतम
19दिसंबर 24.4 1.4
20 दिसंबर 22.2 3.4
21 दिसंबर 22.6 1.5
22 दिसंबर 22.8 2.5
23 दिसंबर 23.3 3.2
24 दिसंबर 21.0 3.4
25 दिसंबर 23.3 0.4
शुक्रवार रात 8.30 बजे रामगढ़िया दरवाजे से गढ़ चौराहे की ओर जाने वाले मुख्य रास्ते पर बंद हुई दुकानें सूनी पड़ी सड़क।
hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva